CELEX: 62014TA0827
Language: el
Date: 2018-12-13 00:00:00
Title: Υπόθεση T-827/14: Απόφαση του Γενικού Δικαστηρίου της 13ης Δεκεμβρίου 2018 — Deutsche Telekom κατά Επιτροπής (Ανταγωνισμός — Κατάχρηση δεσπόζουσας θέσεως — Σλοβακική αγορά ευρυζωνικών τηλεπικοινωνιακών υπηρεσιών — Πρόσβαση τρίτων επιχειρήσεων στον «τοπικό βρόχο» του κατεστημένου επιχειρηματικού φορέα στην αγορά αυτή — Απόφαση διαπιστώνουσα παράβαση του άρθρου 102 ΣΛΕΕ και του άρθρου 54 της Συμφωνίας για τον ΕΟΧ — Ενιαία και διαρκής παράβαση — Έννοια της «καταχρήσεως» — Απόρριψη του αιτήματος παροχής προσβάσεως — Συμπίεση του περιθωρίου κέρδους — Υπολογισμός της συμπιέσεως των περιθωρίων κέρδους — Κριτήριο του εξίσου αποτελεσματικού ανταγωνιστή — Δικαιώματα άμυνας — Καταλογισμός στη μητρική εταιρία της παραβάσεως που διέπραξε η θυγατρική της — Καθοριστικής σημασίας επιρροή της μητρικής εταιρίας στην εμπορική πολιτική της θυγατρικής — Πραγματική άσκηση — Βάρος αποδείξεως — Υπολογισμός του ύψους του προστίμου — Κατευθυντήριες γραμμές του 2006 για τον υπολογισμό των προστίμων — Χωριστό πρόστιμο επιβληθέν μόνο στη μητρική εταιρία λόγω υποτροπής και εφαρμογής συντελεστή προσαυξήσεως προς διασφάλιση αποτρεπτικού αποτελέσματος)

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/30
            
         
      Απόφαση του Γενικού Δικαστηρίου της 13ης Δεκεμβρίου 2018 — Deutsche Telekom κατά Επιτροπής
      (Υπόθεση T-827/14) (1)
      
      ((Ανταγωνισμός - Κατάχρηση δεσπόζουσας θέσεως - Σλοβακική αγορά ευρυζωνικών τηλεπικοινωνιακών υπηρεσιών - Πρόσβαση τρίτων επιχειρήσεων στον «τοπικό βρόχο» του κατεστημένου επιχειρηματικού φορέα στην αγορά αυτή - Απόφαση διαπιστώνουσα παράβαση του άρθρου 102 ΣΛΕΕ και του άρθρου 54 της Συμφωνίας για τον ΕΟΧ - Ενιαία και διαρκής παράβαση - Έννοια της «καταχρήσεως» - Απόρριψη του αιτήματος παροχής προσβάσεως - Συμπίεση του περιθωρίου κέρδους - Υπολογισμός της συμπιέσεως των περιθωρίων κέρδους - Κριτήριο του εξίσου αποτελεσματικού ανταγωνιστή - Δικαιώματα άμυνας - Καταλογισμός στη μητρική εταιρία της παραβάσεως που διέπραξε η θυγατρική της - Καθοριστικής σημασίας επιρροή της μητρικής εταιρίας στην εμπορική πολιτική της θυγατρικής - Πραγματική άσκηση - Βάρος αποδείξεως - Υπολογισμός του ύψους του προστίμου - Κατευθυντήριες γραμμές του 2006 για τον υπολογισμό των προστίμων - Χωριστό πρόστιμο επιβληθέν μόνο στη μητρική εταιρία λόγω υποτροπής και εφαρμογής συντελεστή προσαυξήσεως προς διασφάλιση αποτρεπτικού αποτελέσματος))
      (2019/C 82/34)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Deutsche Telekom AG (Βόννη, Γερμανία) (εκπρόσωποι: K. Apel και D. Schroeder, δικηγόροι)
      
         Καθής: Ευρωπαϊκή Επιτροπή (εκπρόσωποι: M. Kellerbauer, L. Malferrari, C. Vollrath και L. Wildpanner)
      
         Παρεμβαίνουσα υπέρ της καθής: Slovanet, a.s. (Μπρατισλάβα, Σλοβακία) (εκπρόσωπος: P. Tisaj, δικηγόρος)
      
         Αντικείμενο
      
      Προσφυγή, δυνάμει του άρθρου 263 ΣΛΕΕ, με αίτημα, κυρίως, την ακύρωση, εν όλω ή εν μέρει, στο μέτρο που αφορά την προσφεύγουσα, της αποφάσεως C(2014) 7465 τελικό της Επιτροπής, της 15ης Οκτωβρίου 2014, σχετικά με διαδικασία βάσει του άρθρου 102 ΣΛΕΕ και του άρθρου 54 της Συμφωνίας για τον ΕΟΧ (υπόθεση AT.39523 — Slovak Telekom), όπως διορθώθηκε με την απόφαση C(2014) 10119 τελικό της Επιτροπής, της 16ης Δεκεμβρίου 2014, και με την απόφαση C(2015) 2484 τελικό της Επιτροπής, της 17ης Απριλίου 2015, και, επικουρικώς, την ακύρωση ή τη μείωση των προστίμων που επιβλήθηκαν στην προσφεύγουσα με την εν λόγω απόφαση.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει το άρθρο 1, παράγραφος 2, στοιχείο δ', της αποφάσεως C(2014) 7465 τελικό της Επιτροπής, της 15ης Οκτωβρίου 2014, σχετικά με διαδικασία βάσει του άρθρου 102 ΣΛΕΕ και του άρθρου 54 της Συμφωνίας για τον ΕΟΧ (υπόθεση AT.39523 — Slovak Telekom), στο μέτρο που με αυτό διαπιστώνεται ότι, κατά το διάστημα από τις 12 Αυγούστου έως την 31η Δεκεμβρίου 2005, η Deutsche Telekom AG εφάρμοσε μεροληπτικά τέλη τα οποία δεν παρείχαν τη δυνατότητα σε εξίσου αποτελεσματικό φορέα εκμεταλλεύσεως στηριζόμενο στην αδεσμοποίητη πρόσβαση στο ευρύ κοινό στους τοπικούς βρόχους της Slovak Telekom, a.s. να αναπαράγει τις προσφερόμενες από τη Slovak Telekom υπηρεσίες λιανικής χωρίς να υποστεί ζημία.
               
            
                  2)
               
               
                  Ακυρώνει το άρθρο 2 της αποφάσεως C(2014) 7465 τελικό στο μέτρο που καθορίζει το ύψος του προστίμου το οποίο οφείλει να καταβάλει αλληλεγγύως και εις ολόκληρον η Deutsche Telekom σε 38 838 000 ευρώ και το ύψος του προστίμου το οποίο οφείλει να καταβάλει μόνον η Deutsche Telekom σε 31 070 000 ευρώ.
               
            
                  3)
               
               
                  Το ύψος του προστίμου το οποίο οφείλει να καταβάλει αλληλεγγύως και εις ολόκληρον η Deutsche Telekom καθορίζεται σε 38 061 963 ευρώ και το ύψος του προστίμου το οποίο οφείλει να καταβάλει μόνον η Deutsche Telekom καθορίζεται σε 19 030 981 ευρώ.
               
            
                  4)
               
               
                  Απορρίπτει κατά τα λοιπά την προσφυγή.
               
            
                  5)
               
               
                  Η Deutsche Telekom φέρει τα τέσσερα πέμπτα των δικαστικών εξόδων της, τα τέσσερα πέμπτα των δικαστικών εξόδων της Ευρωπαϊκής Επιτροπής και τα τέσσερα πέμπτα των δικαστικών εξόδων της Slovanet, a.s.
               
            
                  6)
               
               
                  Η Επιτροπή φέρει το ένα πέμπτο των δικαστικών εξόδων της και το ένα πέμπτο των δικαστικών εξόδων της Deutsche Telekom.
               
            
                  7)
               
               
                  Η Slovanet φέρει το ένα πέμπτο των δικαστικών εξόδων της.
               
            
         (1)  EE C 96 της 23.3.2015.